Florries se skaakspelers vaar puik | Netwerk24
02 Mei 2019 05:30
Die Hoërskool Florida se skaakspelers het uitstekend gevaar in die onderskeie toernooie waaraan hulle deelgeneem het. Die span het onlangs teen Trinityhouse Randpark Ridge met 8-8 gelykop gespeel. Die spelers het daarna deelgeneem aan die individuele skaakkampioenskap wat by die Maragon- private skool gehou is.
Hier het Linmari Krüger ’n eerste plek in die afdeling vir meisies o.19 behaal. Suné Toerien was eerste en Louise Kemp was tweede in die afdeling vir o.17-meisies.
Jesse Britz was derde in die afdeling vir o.17-seuns en Sebastian Coetzee was derde in die afdeling vir o.15-seuns.
Dié leerlinge neem weer op 11 Mei aan die D12- individuele toernooi deel.
Vyf van die skaakspelers wat deurdring na die D12- individuele skaaktoernooi poseer vir ’n foto. Voor van links is Moné Nortjé, Christie Havenga en Calina Nortjé. Agter is Suné Toerien en Louise Kemp.
Meer oor: Hoërskool Florida
Gestrande skaakspelertjies tuis ná busrit
Skaakspelers gestrand op lughawe oor ‘vlug wat nie bestaan’